มันเป็นก้อนอะไรไม่ทราบค่ะ เป็นแข็งๆ กดไม่ออก เหมือนสิวแต่แข็งกว่า จู่ๆวันนี้มันใหญ่ขึ้นมาและตอนแรกเราเป็นมานานแล้ว แต่ไม่ได้สนใจเพราะคิดว่าเป็นตุ่มธรรมดาอแต่พอวันนี้ลองกด กดไม่ออก เจ็บด้วยค่ะ มีถ่ายภาพไว้ id:sawanya_4546 กลัวเป็นอะไรมากๆค่ะ
สวัสดีค่ะ ตุ่มก้อนที่หัวเข่าอาจเกิดจาก- ก้อนจากการติดเชื้อบริเวณผิวหนังเช่น ฝี รูขุมขนอักเสบ-ก้อนไขมัน ซึ่งมักคลำได้นิ่ม อาจขยับได้เล็กน้อย มักไม่เจ็บหรือปวด-ก้อนเนื้องอกที่หลอดเลือด อาจเป็นก้อนที่คลำชีพจรได้ กดแล้วเจ็บ-ก้อนเนื้องอกชนิดอื่นๆ ที่อาจพบได้หลายๆ ก้อน เช่น เนื้องอกของเซลล์หุ้มเส้นประสาท หรือเนื้องอกที่ชั้นกล้ามเนื้อ-ก้อนมะเร็งของผิวหนังและเนื้อเยื่อเกี่ยวพัน เช่น ก้อนมะเร็งของไขมัน มะเร็งหลอดเลือด แต่มักจะโตเร็ว มีการทำลายเนื้อใกล้เคียงการดูแลตัวเองเบื้องต้น ไม่ควรไปกดบริเวณก้อนบ่อยๆ ยังไม่เอายาอะไรไปทาเอง เพราะยังไม่ทราบการวินิจฉัย หลีกเลี่ยงการกระทบกระแทกที่บริเวณดังกล่าวควรไปพบแพทย์ถ้าก้อนโตเร็ว ลุกลาม กดเจ็บ มีเลือดหรือหนองไหลจากก้อน